CELEX: 62010CN0479
Language: lt
Date: 2010-10-05 00:00:00
Title: Byla C-479/10: 2010 m. spalio 5 d. pareikštas ieškinys byloje Europos Komisija prieš Švedijos Karalystę

4.12.2010   
            
            
               LT
            
            
               Europos Sąjungos oficialusis leidinys
            
            
               C 328/24
            
         2010 m. spalio 5 d. pareikštas ieškinys byloje Europos Komisija prieš Švedijos Karalystę
   
   (Byla C-479/10)
   ()
   2010/C 328/40
   Proceso kalba: švedų
   
      Šalys
   
   
      Ieškovė: Europos Komisija, atstovaujama K. Simonsson ir A. Alcover San Pedro
   
      Atsakovė: Švedijos Karalystė
   
      Ieškovės reikalavimai
   
   
               —
            
            
               Pripažinti, kad SW 2 ir SW 4 zonose 2005 m., 2006 m. ir 2007 m., o SW 5 zonoje 2005 m. ir 2006 m. viršydama KD10 ribinę vertę aplinkos ore, Švedijos Karalystė neįvykdė įsipareigojimų pagal 1999 m. balandžio 22 d. Tarybos direktyvos 1999/30/EB dėl sieros dioksido, azoto dioksido, azoto oksidų, kietųjų dalelių ir švino ribinių verčių aplinkos ore (1) 5 straipsnio 1 dalį.
            
         
               —
            
            
               Priteisti iš Švedijos Karalystės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Direktyvos 1999/30 5 straipsnio 1 dalyje nurodyta, kad valstybės narės imasi būtinų priemonių užtikrinti, kad KD10 koncentracija aplinkos ore, vertinama remiantis 7 straipsniu, neviršytų III priedo I skirsnyje nurodytų ribinių verčių nuo ten pat nurodytų datų. Šiuo atveju reikšminga data — 2005 m. sausio 1 diena.
   Iš Komisijai atsiųstų Švedijos pranešimų, apimančių 2005–2007 metus, matyti, kad KD10 ribinės vertės buvo viršytos SW 2 ir SW 4 zonose visą šį laikotarpį, o SW 5 zonoje — 2005 ir 2006 metais.
   Vadinasi, Švedija nurodytais metais minėtose zonose neįvykdė įsipareigojimų pagal Direktyvos 1999/30 5 straipsnio 1 dalį.
   
      (1)  OL L 163, p. 41; 2004 m. specialusis leidimas lietuvių k., 15 sk., 4 t., p. 164.